Entrevista al col·lectiu “Tanquem els CIE“ sobre la situació dels centres d’internament per a estrangers (CIE) a Espanya. Encara que els centres van ser buidats al març a causa de la pandèmia, al col·lectiu el preocupa una possible reobertura dels centres. El 13 de…\nEls temps han canviat molt. El 14 d’abril de 1931 el rei Alfons XIII sortia per la porta del darrere del Palau Reial per anar cap a un exili incert. Ara, el rei emèrit Joan Carles I marxa d’Espanya per…\n30.07.20 Redacción Barcelona\n“Abstenció crítica”. Amb aquestes paraules, el grup parlamentari de la CUP va aconseguir salvar de la reprovació el Conseller més tocat per la pandèmia, Chakir El Homrani, responsable del desastre de les residències. Això d’”abstenció crítica” és tan contradictori com…\nEls moviments socials i veïnals fan ofrena de sabates velles a la Consellera de Salut, atesa la situació de vulnerabilitat de l’atenció primària. Són els veïns del CAP de la Gornal a l’Hospitalet que reclamen un centre d’atenció primària al…\n08.07.20 Redacción Barcelona\nAquesta pandèmia, en què encara estem immersos, ens ha obligat a canviar alguns hàbits de conducta. Un d’ells ha estat, sens dubte, la relació física entre les persones. Fins ara, aquesta relació es donava, sobretot, a través de la boca,…\nDels aplaudiments a la primavera sanitària dels treballadors I treballadores de la Sanitat. Ara és el moment de la mobilització ciutadania en defensa de l’atenció primària! Fa un temps, arran de la crisi del 2008, les diferents entitats bancàries amb…\n01.06.20 Redacción Barcelona\nDavant de l’Hospital del Mar a Barcelona, però també del Clínic i de Sant Pau i de l’Esperança. Davant Santa Tecla a Tarragona, davant del Broggi, a Sant Joan Despí, de Santa Caterina, a Salt. Però també a Valls, davant…\n18.05.20 Redacción Barcelona\nLa dimissió de l’alcalde socialista i el passat tacticisme de les esquerres obren pas a la dreta més populista i autoritària Que la pandèmia de la Covid-19, més enllà de la salut de les persones, ha causat un conjunt de…


A Catalunya sempre et quedarà alguna cosa més per descobrir. Tria el paisatge al teu gust: som una regió plena de contrastos naturals. Tens mar i muntanya. Pots gaudir de cales recòndites amb aigua cristallina, passejar per una vall verda vorejant un llac glacial o viure la natura en estat salvatge. Per preservar aquesta riquesa paisatgística i els ecosistemes més del 30% del territori està protegit. El resultat són 18 parcs naturals repartits per tota la geografia catalana amb unes particularitats ben diferents, tant per la flora i la fauna com per l'orografia i el clima. Trobaràs parcs amb més de 300 espècies d'aus diferents i 1.400 espècies i subespècies de plantes i falgueres, submarines o d'alta muntanya. Sí que comparteixen un tret. Saps quin? La possibilitat de trobar moltes propostes per fer en família.\nAls Pirineus de Catalunya el temps avança més lent. Encara s'hi conserva part de l'essència rural, d'èpoques passades, en els pobles i en el patrimoni artístic, que té en el romànic la màxima expressió. La natura manté molts racons pràcticament inexplorats, als quals només és possible arribar fent una ruta senderista, travessant boscos, rius, prats alpins o enfilant cap a algun dels cims més alts de la geografia catalana.\nA poc més de dues hores en cotxe trobes el mar banyant les costes catalanes. Això és un gran valor afegit a la teva visita, perquè la diversitat de paisatges que podràs veure és molt gran. El Mediterrani, bressol de civilitzacions occidentals a l'edat antiga, és un dels llocs amb més concentració de biodiversitat en l'àmbit mundial, clarament definit pel color, la fauna i la temperatura.\nA les terres catalanes mostra una de les seves facetes més camaleòniques per transformar-se en cales minúscules i encantadores amb barques de pescadors, en platges quilomètriques de sorra fina o en platges urbanes capaces de satisfer les ganes de sol de qualsevol visitant. Perquè a Catalunya el clima és el teu aliat: la temperatura mitjana és de 17 °C i s'hi gaudeix de més de 300 dies de sol a l'any.\nAquests paisatges han servit d'inspiració a artistes universals que han contribuït a modelar la sensibilitat artística del segle XX. Els genis creatius han fet que el nom de Catalunya traspassi fronteres. Han vehiculat aquest viatge el món melancòlic del primer Picasso, nascut a Màlaga i format a Barcelona, la lluminositat de Miró, el surrealisme de Dalí́, la pintura matèrica de Tàpies i els seus orígens en el grup Dau al Set. La cultura catalana ha aconseguit unir tradició i arrels per donar com a resultat obres que romanen en la memòria i el temps, com la Sagrada Família, del genial Antoni Gaudí. L'arquitectura de Gaudí fascina pels elements estructurals que crea, les sofisticades tècniques constructives o l'ús dels materials, la fantasia i l'originalitat dels elements decoratius.\nCatalunya és un país millenari en el qual pots trobar des de petjades de dinosaure i rastres de la presència de l'home de Neandertal fins a un ric patrimoni romà i nombroses villes i indrets que han conservat el clima de l'edat mitjana. L'estil romànic o gòtic també ocupen un espai en la diversitat cultural autòctona, com també ho fa el modernisme, que va esdevenir l'estil de les grans obres civils de la burgesia illustrada que impulsava la Revolució Industrial. Va deixar empremta, sobretot en el camp de l'arquitectura, amb obres com la Casa Batlló, la Pedrera o el Palau de la Música.\nLa capital catalana és una de les ciutats més cosmopolites de la Mediterrània. Acosta't i assaboreix la personalitat única de la ciutat, que combina el disseny i l'avantguardisme amb l'herència de més de dos millennis d'història. Siguin els que siguin els teus interessos, Barcelona té alguna cosa per oferir-te.\nUrbanitat i ruralitat conviuen plegades\nAltres ciutats catalanes també brillen amb llum pròpia, com Girona, Lleida o Tarragona. Lideren moviments socioculturals interessants, capdavanters i punters, però que saben mirar cap al seu passat enfilant castells, fent créixer arbres fruiters, tenint cura de les vinyes per produir els millors vins o donant forma i colors a la ceràmica.\nLa urbanitat conviu amb petits pobles encantadors amb places i arcades que guarden el testimoni de milers d'anys de vida rural. Viles de diferents dimensions que reben la inspiració de visitants i ofereixen creativitat, innovació i un esperit obert basat en segles i segles de vida urbana. Així és Catalunya. Un contrast entre l'entorn més rural i els carrers més urbans, en pocs quilòmetres de distància.\nDes de l'època dels primers assentaments grecs i romans, Catalunya ha sentit fascinació per la gastronomia. És omnipresent a tots els racons del país, sigui en forma de productors, que són el primer esglaó de la cadena gastronòmica, o de restaurants. Ells han encapçalat la revolució dels fogons que s'ha viscut a Catalunya en els darrers 25 anys i que l'ha convertit en un referent mundial. Cuiners com Ferran Adrià, Carme Ruscalleda o els germans Roca han situat la nostra cuina entre les més reputades del món. Les 60 estrelles Michelin de 50 restaurants catalans reconeixen la combinació de tradició, qualitat, innovació i esforç.\n"La cuina catalana és el paisatge posat a la cassola", com deia l'escriptor Josep Pla. El mar i la muntanya són dos ingredients que també es barregen a la cuina tradicional catalana en forma de diferents productes. El rebost català és variat, deliciós i d'altíssima qualitat. Formatges, embotits, vins, cava, carns, peixos, verdures Productes que varien segons l'estació de l'any, productes de temporada que omplen els mercats de pobles i ciutats.\nA Catalunya sempre et quedarà alguna cosa més per descobrir.\nÉs un dels espais més singulars de Catalunya, amb una gran varietat d'ambients, marcats pel riu, es platges o les llacunes. És també l'hàbitat aquàtic més important del territori. Compta amb itineraris senyalitzats i s'hi poden realitzar diverses activitats.\nSituat a la part més oriental de la península Ibèrica es troba el Parc Natural de Cap de Creus, un espai de gran importància biològica, geològica i paisatgística format per dues àrees diferenciades: la terrestre i la marítima.\nDalí en persona va projectar i dissenyar aquest teatre-museu. Ubicat a Figueres (Costa Brava), la seva ciutat natal, l'empremta del geni de Dalí és visible en l'atmosfera onírica i surrealista que envolta tot l'edifici, i en obres tant emblemàtiques com Galatea de les esferes o instal·lacions fetes a mida per l'artista.\nLa Casa Milà és un edifici modernista obra d'Antoni Gaudí que data del 1905-1911 i que va significar una ruptura absoluta amb els esquemes del seu temps. Al costat de l'estructura de pedra, hi destaquen les balconades de ferro forjat.\nDel patrimoni modernista presidit per l'obra d'Antoni Gaudí el temple de la Sagrada Família, el Parc Güell o la Pedrera, avui referents mundials, a l'espectacular façana marítima que obre les portes de la ciutat al Mediterrani, referent d'oci i gastronomia, la capital de Catalunya sedueix el visitant que trepitja les seves places i carrers, que es perd per l'encant del barri gòtic, que passeja i fa el badoc per la Rambla i el Passeig de Gràcia o que s'enfila a Montjuïc per observar a vista d'ocell el perfil d'una ciutat viva de dia i desperta de nit.\nLa riquesa patrimonial i històrica de Sabadell, que comparteix la capitalitat de la comarca amb Terrassa, és àmplia i diversa. Des de les empremtes prehistòriques fins a la història recent, el Modernisme o la industrialització tenen cabuda en el discurs de presentació. Sorgida de la riba del riu Ripoll, Sabadell és ara una ciutat dinàmica i activa amb serveis i espais de calma. El nucli antic conserva moltes de les antigues façanes i alhora ha esdevingut una zona comercial de referència.\nDe quantes maneres es pot fer un suquet? O caldria dir suquets? Perquè n'hi ha tants com pescadors.\nPlaçaRosa dels Vents1Barcelona08039\nConegut com a hotel Vela per la seva forma, el W Barcelona és un hotel de luxe que va obrir les seves portes el 2009 a primera línia de la costa barcelonina. Compta amb instal·lacions molt completes, amb piscina, spa i un gimnàs, entre d'altres.\nkeyboard_arrow_down Agenda (1)\nQuè estàs buscant?AllotjamentsComerç i artesaniaEquipaments turísticsEsdeveniments / AgendaOrganitzadors d'experiències turístiquesRecursos turístics\nEs tracta d'una casa i un jardí que van ser el primer encàrrec rellevant d'Antoni Gaudí. És una construcció molt imaginativa, en la qual abunden les línies i els angles rectes. Tant a l'interior com a l'exterior de l'edifici s'hi poden detectar influències àrabs, sobretot pel que fa al color.\nMuseu dedicat a la figura de Pau Casals. Està situat a la casa que el cèlebre músic i compositor es va fer construir, el 1909, enfront del mar a la platja de Sant Salvador. Ofereix un recorregut per la seva vida professional i privada.\nSituada a Montjuïc, la Fundació Joan Miró compta amb un ampli i variat conjunt d'espais per celebrar-hi tot tipus d'actes i reunions empresarials.\nAl Camp Nou es pot anar a veure un partit de futbol, però també s'hi poden visitar les instal·lacions i el museu, que conserva trofeus, fotografies, indumentària i contractes d'antics jugadors. Una visita guiada mostra els vestidors, la tribuna i el camp.\nEl Gran Teatre del Liceu va ser construït el 1847 per Miquel Garriga i Roca a la Rambla, i immediatament es va convertir en un símbol de l'emergent burgesia catalana.\nVa ser una de les mines de sal potásica més importants del món, i actualment és el Parc Cultural de la Muntanya de Sal. Ofereix espais per a esdeveniments i dos propostes de visita.\nMuseu dedicat a l'evolució de la ciència i la tecnologia de Catalunya, amb col·leccions diverses com, per exemple, d'aparells quotidiants, electrònica o transport, entre d'altres.\nExcursionista assegut en una roca contemplant l'estany de Sant Maurici i la muntanya dels Encantats al Parc Nacional d'Aigüestortes i Estany de Sant Maurici. (© Lluís Carro)\nAmfiteatre romà, edificació romana de l'antiga Tàrraco que es conserva relativament restaurada, amb el mar al fons. (© Lluís Carro)\nCampanars del Temple Expiatori de la Sagrada Família a Barcelona, des de la plaça Gaudí. (© Imagen M.A.S.)\nCadillac al pati central del Teatre-Museu Dalí. (© Imagen M.A.S.)\nCases del casc antic i catedral de Girona al costat del riu Onyar. (© Servicios Editorials Georama)\nLa xef Carme Ruscalleda al restaurant Sant Pau de Sant Pol de Mar. (© Imagen M.A.S.)\nTots els ingredients necessaris per a l'elaboració d'un pa amb tomàquet. (© Pere Pons)\nVinyes de les caves Raventós Rosell, propietat d'una família de llarga tradició vitivinícola, a l'“Heretat Vall-Ventós”, finca al municipi de Masquefa, amb el massís de Montserrat de fons. (© Marc Castellet)\nCasa Terrades o de les Punxes, edifici d'interès històric projectat per Puig i Cadafalch entre el 1903 i el 1905. D'estil neogòtic centreeuropeu, deu el nom a les quatre torres cilíndriques que la coronen. (© Nano Cañas)\nVistes de la Casa Amatller, edifici modernista del passeig de Gràcia, a Barcelona, projectat per l'arquitecte Josep Puig i Cadafalch i la Casa Batlló, edifici dissenyat per l'arquitecte Antoni Gaudí, màxim representant del modernisme català. (© Amics Passeig de Gràcia)\nVinyes al Món Sant Benet, projecte cultural, turístic i de lleure que fusiona l'art medieval, la natura i la gastronomia. (© Garkin Servicios Profesionales, SL / Chopo)\nVista nocturna de la Casa Milà o La Pedrera, obra modernista d'Antoni Gaudí (1906-1912), al Passeig de Gràcia de Barcelona. (© Imagen M.A.S.)\nClaustre de la catedral de Santa Maria. És un edifici d'estil gòtic, construit entre els segles XII i XIV, i que fou consagrada el mes de juny de 1331. (© Imagen M.A.S.)\nResidència del Marquesat al parc Samà de Cambrils, casa-palau amb detalls ornamentals eclèctics (barrocs, rococó i medievals). (© Miguel Angel Alvarez)\nLa Mollera d'Escalarre, wo die Kleinen die Welt der Vögel entdecken. Naturpark von Alt Pirineu. (© Oriol Clavera)\nAussichtsturm im Naturpark des Ebro-Deltas. (© Rafael López-Monné)\nVogel im Naturpark Aiguamolls de l’Empordà. (© José Luis Rodríguez)\nBeobachtung der Vögel bei Sonnenuntergang im Naturpark Aiguamolls de l'Empordà. (© Lluís Carro)\nGeier im Schnee (© José Luis Rodríguez)\nBlaurackenpaar mit der Beute im Schnabel (© José Luis Rodríguez)\nSteinadler auf einem Felsen (© José Luis Rodríguez)


imatge – Blog EP\nPublicat a Maig 26, 2017\nContinuen els apassionants divendres a 3EP!\nTots nosaltres estem descobrint noves aventures a través dels contes que expliquem i representem als nostres companys de 1EP.\nPublicat a Març 3, 2017 Març 1, 2017\nEDITEM IMATGES CREATIVES\nEls alumnes de 6EP ja treballen editant imatges com a petits professionals! Fan uns fotomuntatges d’allò més originals i divertits.\n*Clica a la miniatura per veure la imatge a mida original!\nPublicat a Febrer 15, 2017 Febrer 9, 2017\nL’alumnat de 6EP, concretament l’Equip Crealab, està treballant amb un programa, que permet editar imatges, anomenat Pixlr Editor. Mireu quanta creativitat desprenen les seves idees quan els demanem de fer cartells inventats.\nPublicat a Febrer 15, 2017\nPublicat a Febrer 13, 2017 Febrer 9, 2017\nTASQUES DE L’EQUIP MEDIALAB\nQuè podem fer per aprendre a editar imatges de manera senzilla a TAC? L’Equip Medialab de 5EP us ho pot mostrar:\nPodem voltar pel planeta terra amb Google Maps, capturar els lloc que més ens agraden amb Recortes i buscar informació i afegir-la a la imatge amb Paint.\nPodem seleccionar una forma d’una imatge per traslladar-la a una altra imatge on fem un collage de lletres i crear una imatge feta per un conjunt de parts de moltes imatges. És més fàcil de fer que d’explicar, oi?\nTambé podem fer un collage com aquest a partir de diverses imatges i el programa Paint.\nPublicat a Febrer 1, 2017 Gener 31, 2017\nCartells elaborats per parelles d’alumnes de 6EP amb el programa Pixlr. Treballem la creativitat i la competència digital i creiem que els nostres alumnes ho fan amb nota, oi?


Wikiloc - ruta Grans Roques i Fonts amagades de Solius - Solíus, Catalunya (España)- GPS track\nGrans Roques i Fonts amagades de Solius\nVista 456 vegades, descarregada 17 vegades\nEn aquesta ruta hem passat per les dues grans roques,deconegudes i amagades, de Solius: La Roca Sella i la Roca Foradada (també anomenada Forat de Bujonis).\nTambé hem passat per la Riera del Vilar i el Torrent del Montclar, que en algun del seus punts hi ha petits gorgs.\nDues fonts poc conegudes, a dia d'avui sense menar d'aigua, la de la Roca d'en Cama (on hem esmorzar) i la dels Senglars (referenciada per l'Albert Gironès).\nEl tram més díficil, en que ens hem hagut d'emboscar i esgarrinxar, és el que va del Roquissar del Tio Jesús fins trobar el camí de Plana Basarda. Hi ha camins antics de les plantacions d'eucaliptus, que acaben perdent-se. Però amb una mica de paciència i determinació ens n'hem ensortit.\nPetit Gorg Riera de Vilar\nEn aquest punt del recorregut de la riera, hi ha una petita gorga. En la part superior hi ha el que sembla una surgència d'aigua o font que mana al riu (això hauria de determinar-ho un expert)\nRoca inmensa i majestuosa sobre la riera. Uns 5-7 metres de roca....\nFont dels Senglars\nSegons l'Albert Gironès,en aquest punt hi ha una surgència (hi ha joncs) en la que hi beuen els senglars. Caldria netejar-la de nou.\nRoca foradada de Plana Basarda\nLa part final és accés "a sac", però el lloc és màgic. és\nSuro dels braços\nSuro mort sense capçada amb dues branques, que permet fer una foto divertida. Tot i que a mi no m'ha quedat gaire bé.\nRoquissar del Tio Jesús\nRoquissar molt assolellat i amb una gran vista. Perfecte per esmorzar-hi durant l'hivern...Calorassa a l'estiu\nBasses d'en Xevi\nEl lloc ideal de Solius per si voleu fer un bateig d'aigua...això sí, caldrà que hagi plogut una mica\nIndret ombrívol, amb taula i bancs, ideal per parar a reposar. Aquí també hi havia una font. Haurem de venir amb tallants per intentar redescobrir-la.\nAvui el "pàrquing" estava "a tope". El lloc més trasnsitat de Solius.\ncapita haddock 29/06/2014\nRes està perdut ... ja veiem que vosaltres amb paciència ho aneu retrobant en el territori ;-)\nCom es diu en castellà, "Quien la sigue la consigue".\nNosaltres vàrem pujar l'any passat, gràcies a indicacions de l'amic Montagut, a la Roca Foradada. Quan puguem, gràcies al teu track, ens arribarem a la Roca Sella.\nA seguir retrobant indrets!\nHola, ha trobat interessant aquesta ruta Grans Roques i Fonts amagades de Solius https://ca.wikiloc.com/rutes-senderisme/grans-roques-i-fonts-amagades-de-solius-7187954 Salutacions, Wikiloc - Rutes i punts d'interès GPS del Món


La tramitació de l'indult: claus d'una via en paral·lel a la reforma de sedició | NacióDigital\nper Sara González, 23 de setembre de 2020 a les 14:00 |\nOriol Junqueras, Raül Romeva i Joaquim Forn, entrant a la presó després de la suspensió del tercer grau | ACN\nEl ministre de Justícia, Juan Carlos Campo, ha sacsejat l'hemicicle del Congrés anunciant aquest dimecres que la setmana que ve la Moncloa començarà a tramitar la petició d'indult dels presos independentistes. Es tracta d'una gestió obligatòria que tot govern ha de fer quan la sol·licitud s'ajusta a forma i que suposa el tret de sortida per resoldre en un termini que es pot allargar fins a sis mesos.\nLa resolució dels indults transitarà en paral·lel a la reforma del delicte de sedició que el govern espanyol vol aprovar abans de finals d'any i que, en funció del seu calibre i la seva aplicació retroactiva, podria suposar l'alliberament dels empresonats. Tot i això, l'independentisme continua reclamant l'amnistia com a solució global i no "parcial" al conflicte en un escenari marcat pel context preelectoral i la possible inhabilitació del president Quim Torra. A continuació, les claus per entendre l'impacte polític que pot tenir la deliberació sobre els indults.\n1. La tramitació no és sinònim de concessió\nLa tramitació de les peticions d'indult no pressuposa que s'atorgui. De fet, el govern espanyol va concedir menys de l'1% dels indults sol·licitats els anys 2018 i 2019. En aquests moments, hi ha tres peticions registrades: la que va fer l'advocat Francesc Jufresa (que defensa posicions unionistes i és contrari a l'amnistia) el desembre de l'any passat per als 12 condemnats, la demanada per la UGT per a Dolors Bassa i la registrada pels tres expresidents del Parlament per a Carme Forcadell. Campo ja ha precisat que la tramitació es fa "perquè toca". Tot i que la llei no fixa termini de resolució, generalment les peticions triguen un any en rebre resposta.\nLa de Jufresa, doncs, seria la més urgent de resoldre, ja que la UGT la va registrar el 16 de juliol i els expresidents de la cambra el 24 d'agost. Amb tot, fonts coneixedores de la situació asseguren que el més probable és que siguin valorades totes les peticions alhora atenent, això sí, cas per cas ja que els expedients han de ser separarts per cada pres.\n2. Una via que situa el pes en el consell de ministres\nL'indult es tracta d'un perdó, una mesura de gràcia que pot concedir el govern espanyol i que en cap cas pot ser general. La Fiscalia i el tribunal sentenciador -en aquest cas el Suprem- hauran de fer informes al respecte que no són vinculants però sí que poden tenir efecte en la decisió que acabi prenent el govern espanyol. La tramitació correspon fer-la al Ministeri de Justícia.\nUn indult podria ser total o parcial. El parcial pot consistir en la commutació per la pena per altres de menors mentre que el total suposa l'extinció de la responsabilitat penal del condemnat. El govern espanyol està obligat per llei a remetre semestralment al Congrés dels Diputats un informe sobre la concessió o denegació d'indults. En cas que el govern espanyol el concedís, el pres no podria negar-se a acceptar-lo.\nAmb tot, el govern de Pedro Sánchez és conscient de l'impacte polític que tindria a escala estatal la concessió dels indults als presos independentistes. Especialment davant les tres dretes, que ja han advertit que denunciaran el que consideren una "amnistia" encoberta d'uns dirigents que no han renunciat al seu projecte. Fonts socialistes admeten que en els darrers mesos s'ha debatut internament sobre els indults i que hi havia predisposició a indultar almenys a Bassa i Forcadell perquè consideren que han demostrat un major penedimen, no han manifestat intenció de seguir la seva carrera política i han assegurat que acceptarien aquesta mesura de gràcia. Més difícil de justificar, asseguren, seria concedir-lo a qui diu que "ho tornarà a fer" com ara Jordi Cuixart o Oriol Junqueras, el pres amb la condemna més alta. Tot i això, aquestes fonts asseguren que seria difícil explicar a ulls de la ciutadania "per què uns sí i uns altres no".\n3. L'aposta del govern espanyol és la reforma del delicte de sedició\nPrecisament pel cost polític que suposa assumir la concessió dels indults, la Moncloa aposta preferentment per la reforma dels delictes de rebel·lió i de sedició, que seria aprovada per una majoria del Congrés i no únicament pel consell de ministres. Campo ha confirmat aquest dimecres que la intenció és impulsar-la amb rapidesa per poder-la aprovar abans de finals d'any, un calendari que implicaria impulsar-la per la via única i saltant-se estadis com el debat en comissió.\nLa reforma de la sedició, delicte que s'ha mantingut immutable durant 200 anys, podria aplicar-se amb caràcter retroactiu als presos i, segons fonts socialistes, la intenció és que suposi la seva llibertat en un termini menor a un any. Es tracta d'una via que han abanderat especialment els comuns capitanejats per Jaume Asens i que el govern va assumir a principis de la legislatura. No ha estat, però, fins ara, quan el govern està embrancat en aglutinar les aliances de cara als pressupostos, quan s'ha accelerat.\nAquestes fonts socialistes apunten també que la reforma pot tenir doble vessant: per una banda, suposar la llibertat dels empresonats; i, per l'altra, facilitar l'extradició dels exiliats. Fins ara, totes les peticions d'extradició han topat amb la denegació europea perquè els delictes de rebel·lió i sedició no han trobat encaix en els ordenaments jurídics dels països receptors, motiu que ha al·legat l'executiu de Sánchez per reformar-los. En tot cas, la reforma del codi penal i la via de l'indult no són incompatibles i poden transitar en paral·lel.\n4. L'independentisme continuarà exigint l'amnistia\nL'independentisme ja ha deixat clar que continuarà reivindicant l'amnistia. Entenen que mesures com l'indult o la reforma de la sedició poden tenir un impacte important sobre la via dels presos -ERC va votar a favor i JxCat es va abstenir a la proposta de resolució dels comuns al Parlament-, però que no va més enllà d'una solució "parcial" a un conflicte que entenen que engloba a més de 2.800 represaliats per defensar la independència. Si el govern espanyol concedís els indults, els presos no es poden negar a beneficiar-se dels seus efectes, però alguns d'ells ja han deixat clar que el rebutgen frontalment perquè sostenen que no han comès cap delicte i que, per tant, han de ser absolts i no perdonats.\nEl mateix líder d'ERC, Oriol Junqueras, va deixar anar en una entrevista amb NacióDigital que el govern espanyol es podia "fotre l'indult per on l'hi càpiga". Tot i això, dirigents com Forcadell i Bassa han tingut una resposta diferent i han manifestat que acceptarien de bon grat aquesta via si serveix per accelerar la seva sortida de la presó. En aquests moments, es manté suspès per petició de la Fiscalia el tercer grau dels presos de Lledoners.\nTant JxCat com ERC han insistit que no donaran el seu braç a tòrcer. Desconfien de les intencions reals del govern espanyol de facilitar la sortida de la presó dels condemnats i vinculen propostes com la reforma penal a les necessitats d'estabilitat de Sánchez i als seus canvis d'opinió en els darrers mesos. De fet, la mesa de diàleg amb la Moncloa està encallada perquè Torra ha posat com a condició que en l'ordre del dia hi figuri explícitament la petició d'amnistia i autodeterminació que fa l'independentisme.\nTambé l'Associació Amnistia i Llibertat ha posat en marxa una iniciativa per proposar una llei d'amnistia a través de l'ús del dret a petició que tenen els ciutadans. Amb tot, existeix discussió entre els juristes sobre si una llei d'amnistia tindria o no encaix en l'ordenament jurídic espanyol. En tot cas, la Moncloa la descarta per complet.\n5. La distorsió de les eleccions i de les cites judicials\n"En aquesta vida, tot es pot enverinar". Així reconeixien fonts socialistes aquesta mateixa setmana com una agenda política farcida d'obstacles pot canviar el rumb de les vies obertes per avançar en la resolució del conflicte. Aquest mateix dimarts, per exemple, la portaveu del Govern, Meritxell Budó, reconeixia que la possible inhabilitació del president Quim Torra podria dificultar que la taula de diàleg amb la Moncloa es reunís. Quina sigui la resposta de l'independentisme a l'eventual sentència condemnatòria o si el president aposta per mantenir-se de forma simbòlica en el càrrec pot ser un escenari que impacti en els plans de la Moncloa.\nA més, la previsió és que se celebrin les eleccions catalanes, a tot estirar, durant el primer trimestre de l'any que ve. L'actitud i el to bel·ligerant de la dreta, així com les possibles discrepàncies que puguin sorgir en les files socialistes per considerar que s'està "cedint" davant l'independentisme poden ser també elements de distorsió.\nQuè vol dir exactament començar a tramitar els indults als presos polítics?\nTorra denuncia que la sentència «ja està escrita»\nLes cròniques de NacióDigital, Política, presos polítics, independentisme, indult, tramitació, govern espanyol, Moncloa, Juan Carlos Campo, reforma, codi penal, sedició\nMartellada contra Waterloo...\nPer Saltarribes el 23 de setembre de 2020 a les 19:55\nSi es veritat i es fa efectiva, i veiem que el presos ja no estan a la preso, i pode fer vida normal, sira una martellada contra Waterloo en tota regla, el Junqueras participan a miting a catalunya mentre els altres a l´exili i participan via telematica, aixó ja deu socar dins de la mateixa convergencia i sobretot dins del mateix Jxcat.. rengunies a contracop...


El Solsonès detecta 37 nous positius entre dilluns i divendres de la setmana passada - Regió7 :: El Diari de la Catalunya Central\nEl Solsonès detecta 37 nous positius entre dilluns i divendres de la setmana passada\nredacció/arnau valverde 26.10.2020 | 23:43\nEl Solsonès detecta 37 nous positius entre dilluns i divendres de la setmana passada Regió7\nEl Centre Sanitari del Solsonès va diagnosticar 37 casos nous de coronavirus de dilluns a divendres de la setmana passada, una xifra que confirma l'augment de contagis més significatiu des de l'inici de la pandèmia a la comarca. Pel que fa a la taxa de propagació, el Solsonès se situa en el cinquè lloc de Catalunya amb el valor més elevat, amb una ràtio de 2,24. Quant al risc de rebrot, la capital comarcal manté un índex molt alt de 967,78 punts.\nA més d'estar relacionats amb aquests indicadors, el Centre Sanitari apunta que l'increment de casos detectats també és degut al nombre de PCR que s'estan realitzant des de l'ens de salut comarcal. El nombre de proves PCR realitzades durant aquests dies ha estat de 377.\nEl doctor Juan Campus, director mèdic del centre de salut solsoní, destaca l'esforç que s'està fent amb la realització de gairebé 400 tests en una setmana i en el seguiment dels positius detectats per tal d'evitar una major propagació de la covid-19. Tot i això, Campus reconeix que «el virus està descontrolat i la seva capacitat de propagació no sembla que afluixi».\nPel que fa a la situació sanitària dels centres educatius, actualment hi ha set grups confinats. L'institut Francesc Ribalta ha desconfinat 4 grups però en resten 3, la mateixa xifra que a l'escola El Vinyet. Des d'ahir, però, s'hi ha sumat un grup de l'escola Arrels I del qual encara no es tenen els resultats de les proves PCR, segons han confirmat a aquest diari fonts del mateix centre educatiu.


Tècnica i tecnologies, el futur dels periòdics impresos - comunicació21\nTècnica i tecnologies, el futur dels periòdics impresos\nEstanis Alcover i Martí|2019-10-21T10:59:55+02:0021 octubre 2019|Comunicació21\nAquests dies són de visita a Barcelona una munió de periodistes i uns quants editors estrangers. En la cafeteria d’un cèntric hotel barceloní, vam fer una interessant tertúlia un editor, un periodista estranger i jo mateix. Per deformació, la conversa ens va portar cap al futur dels periòdics impresos. Em va sorprendre el seu optimisme i la seva visió de futur.\nTots tres estem d’acord en com és necessari, en la construcció del futur dels diaris, que tothom se senti com a actors i no extres, cadascun per la part i la responsabilitat que li pertoca. L’objectiu principal és invertir en el factor humà, periodistes, dissenyadors gràfics, informàtics i promotors; i en termes econòmics, tecnologia, plataformes, reformes gràfiques sempre amb un control constant i precís de costos i ingressos; a punt per revertir el curs, si cal. Paraules clau: confiança en els lectors, el públic necessari per sobreviure (lleialtat, subscripcions, etc.) i qualitat de la producció de notícies, comentaris, informació, i… impressió.\nVam coincidir fàcilment en el fet que, amb l’arribada de la tecnologia digital, la impressió encara pot ser competitiva gràcies a dos factors imprescindibles que cal seguir: creativitat i tecnologia. El paper és un mitjà de comunicació que, per la seva naturalesa, està menys orientat; de fet, normalment no podem saber amb antelació qui llegirà què –diari o fulletó–, per la qual cosa és fonamental que el producte imprès expressi una forta creativitat i sigui capaç d’estimular la curiositat. Fins i tot la tècnica d’impressió té el seu pes específic en l’èxit de l’objectiu: atraure el consumidor i empènyer-lo a fer alguna cosa. L’entrada de noves tecnologies d’impressió, en aquest sentit, vam convenir els tres tertulians, ha permès el desenvolupament de nous sistemes de comunicació, definitivament més efectius i certament més personalitzables.\nL’amic impressor (amb una planta magnífica al Sud del Tirol) explica que entre les noves tecnologies d’impressió destaca la tèrmica directa, que utilitza un procés de transferència de color sobre paper o film plàstic amb calor. Va mostrar un catàleg on s’explica que les etiquetes utilitzades en aquest tipus d’impressores es produeixen en paper químic que, reaccionant a la calor del cap, crea la imatge.\nÉs la solució ideal per a aquells que volen una impressora senzilla d’utilitzar, ja que no cal una cinta, també és perfecte quan cal imprimir logotips i codis de barres simples: aquests productes estan disponibles en diverses mides estàndard i personalitzables. Es pot imprimir prèviament amb les dades sol·licitades.\nUn aspecte molt important també es refereix a les eines d’assistència integrada, que permeten contenir problemes i reduir els seus temps de resolució. Alguns models tenen tutorials en format de vídeo i un suport vàlid accessible des del panell frontal, al qual també podeu connectar-vos de forma remota per fer els canvis sol·licitats.\nPer descomptat, la inversió és forta. Coincidim en què, a més de la impressió tèrmica, actualment la innovació tecnològica comporta una difusió cada cop més àmplia de tècniques fins ara gairebé desconegudes, entre les quals es poden trobar: nanografia, impressió a base d’aigua i impressió de teixits. La nanografia? Per a aquells que busquen solucions més ecològiques, es veu que la impressió a base d’aigua és la millor solució. Llegeixo en el catàleg que és especialment indicada per imprimir en formats grans, fins i tot rígids com la fusta i els plàstics. Aquest tipus d’impressió millora el suport, però alhora garanteix colors brillants, amb un rendiment excepcional. La nanografia vinculada a l’estampació de la tela està dirigida a revolucionar el món de l’arquitectura, el disseny i la moda. Hi ha marques que ja l’han començat a utilitzar mitjançant la tecnologia de transferència (permet realitzar una imatge en paper, per aplicar-la sobre el teixit mitjançant una premsa de calor de 200 graus, amb una qualitat d’imatge excepcional).\nEls editors d’avui arreu cerquen en les rotatives tots els requisits imprescindibles per tenir èxit: un alt nivell d’automatització, fiabilitat, flexibilitat excepcional i posada en marxa ràpida. Però cada vegada es mira més i més la qualitat de la impressió i el consum. Les noves rotatives incorporen una sèrie de funcions d’automatització inimaginables fa uns anys i que estalvien temps i operaris: canvis de paginació, unitats de rentada d’encintat i cilindre, ventiladors, sistemes de control i mesurament del color, control de registre de colors i marges, canvi automàtic de la placa. En suma, redueixen al mínim els temps de canvi de feina, els residus i el manteniment. Les rotatives estan controlades per una simple consola per a la posta en marxa i la posada en funcionament de la màquina. Encara més, ens explica l’editor, un paquet de programari complet de manteniment i assistència simplifica la planificació del treball i admet la transparència en tots els processos tècnics.\nL’editor ens parla de la seva nova rotativa, ufanós perquè pot imprimir fins a 100.000 còpies per hora, i impressionat per la poca quantitat de residus que produeix. Això és increïblement important perquè imprimeixen vuit edicions locals diferents.\nCoincidim, però, que si bé és cert que el món digital ha suplantat la impressió de paper en molts camps, això no vol dir que el mercat i les empreses hagin deixat d’invertir en noves tecnologies. De fet, sembla que el 2019 i els anys següents seran especialment importants per determinar el futur de la impressió amb tècniques i tecnologies innovadores, que permetran una personalització i una creativitat cada cop més reduïdes que en el passat.\nDesprés de repetir de cafè intentem consensuar conclusions a la nostra tertúlia. Convenim en fer nostre el futur dels diaris com a projecte, però sobretot en termes polítics, econòmics i culturals, en una nova perspectiva que s’ha de construir. I a partir de la tipografia de qualsevol mitjà imprès, els actors d’informació certificada de qualitat, atacats no només per la deriva de notícies falses, sinó per totes les noves formes, sovint poc professionals i poc fiables que la tecnologia i la xarxa han posat a disposició dels ciutadans per informar-se, vam parlar d’un punt d’inflexió i d’una resposta valenta dels editors que hauran de poder reafirmar la necessitat de la professió periodista.\nLa creació d’un projecte sobre el futur dels diaris podria tenir com a protagonista l’associació MIDAS (diaris en llengües regionals, minoritzades o minoritàries) gestant una aliança amb més mitjans europeus per anar a la negociació i trobar un acord virtuós –no pas a la baixa– amb les grans companyies informàtiques, de Google a Apple i les xarxes socials.\nD’acord que tot això per tenir un paper no secundari en una transició entre èpoques, en què la tradicional impressió en paper s’està traslladant al complex oceà de la realitat digital. Múltiples plataformes en què el paper i el paper digital es converteixen en un sol producte, desenvolupat i promogut per a lectors en diferents canals. No, doncs, mons separats i antitètics, sinó units en l’única realitat futura possible d’una dimensió de sinergia basada en la qualitat del producte, certificada per l’autoritat de les marques i impressors i diaris i periodistes, professionals de tot arreu i, per tant, en termes de competència i capacitat. Rematem: un pas per sobre d’altres productors d’informació.\nEl cambrer ens porta aigua fresqueta. Se n’adona que ens convé refrescar-nos. Reconeixem que ens hem eixelebrat. Ara anem cap al passeig de Gràcia. Des de lluny sentim i veiem l’ambient. Ens hi sumarem.


Un treball publicat a la revista “Nature reviews- Neurobiology” defensa els beneficis l’autohipnosi pel dolor crònic – URV Activ@\nUn treball publicat a la revista "Nature reviews- Neurobiology" posa de manifest els beneficis dels tractaments neuromoduladors -la hipnosi principalment- com a estratègies eficients per ajudar les persones amb dolor crònic. Els investigadors defensen que aquests tractaments es considerin entre les primeres mesures per als pacients amb dolor crònic i no com un últim recurs. L'article el signen Mark P. Jensen i Melissa A. Day, de la Universitat de Washington i Jordi Miró, catedràtic de Psicologia de la Salut i director de la Unitat per a l'Estudi i Tractament del Dolor- ALGOS, de la URV.\nL’article Neuromodulatory treatments for chronic pain: efficacy and mechanisms, publicat a la revista científica “Nature Reviews- Neurology” conclou que la hipnosi ” ha demostrat la seva eficàcia en el tractament del dolor en adults” i no tant en nens i adolescents, on la recerca no és tan abundant. L’investigador ICREA de la URV, Jordi Miró, apunta que el tractament amb hipnosi i, sobretot, l’entrenament en autohipnosi “és una alternativa convenient perquè no requereix grans equipaments ni despesa i qualsevol persona amb un entrenament mínim la pot utilitzar. Els costos són reduïts i els avantatges importants” destaca.\nEls investigadors apunten que una possible explicació dels motius pels quals tractaments pel dolor crònic molt diferents entre sí, es mostren igualment eficaços, és que tots actuen sobre el mateix mecanisme. La hipòtesi que es plantegen és que aquests tractaments podrien modificar l’activitat elèctrica cerebral i, així, facilitar la reducció de la intensitat, la freqüència i/o la durada dels episodis de dolor. Una hipòtesi plausible, ja que hi ha abundant literatura que mostra el funcionament irregular de l’activitat elèctrica cerebral en aquests pacients.\nJordi Miró rebent el premi de la Fundació de la Comunitat Valenciana para l’Estudi i Tractament del Dolor.\nArxivat a: ComCiència, Grup de recerca en dolor Algos, Recerca, Salut\nAmb les etiquetes: autohipnosi, ICREA, Jordi Miró, Nature Reviews- Neurology


fotoemocions: 072-366 passeig per el port\n072-366 passeig per el port\nAvui he fet un passeig al Port de Gandia. M'ha agradat. He pogut veure moltes coses que no coneixia.\nEls pescador estaven netejant la xarxa, fent tria del peix. He demanat permís a un parell de pescadors per a fer-los fotos que molt amablement m'han dit que no hi havia problema. Fins i tot pareixia que els he alegrat el dia.\nCrec que tornaré un altre dia. He vist a una dona en una de les barques i com estava molt enfeinada no volia molestar-la. Però sí, tornaré un altre dia i parlaré amb ella.\ndalt del pont, a punt de baixar l'escala\nal baixar la primera vista és de l'església\nel vaixell Jaume III queda a la vora esquerra\nuna barca amb joves entrenant rem\nvaixells amb pescadors netejant la xarxa, no fa molt que han tornat de pescar\nel meu amic pescador... solter buscant parella\ni durant tot el passeig acompanyada de les gavines


Un Salt al món (tancat) | Altre lloc Blocat | Xarxa de blocs catalans | Pàgina 3\nPublicat el 14 Novembre 2006 per deric\nAquest dimecres dia 15 de novembre, a les 8 del vespre, a la Llibreria 22 de Girona (carrer Hortes, 22) es presenta el llibre:\nL'aniversari robat de Frederic Mayol (usease, jo)\namb la magnífica presència de l'Isnel que farà els honors de presentar-lo, la de l'il·lustrador, Josep Lluís Martínez i, naturalment, la meva pròpia!\nHi esteu tots convidats a venir!\nPublicat el 13 Novembre 2006 per deric\nAl mirall cadascú hi veu el seu millor amic.\nPublicat el 8 Novembre 2006 per deric\nSempre he tingut la tendència a identificar les coses amb colors. De vegades sense adonar-me he pensat en una cosa, una persona o un concepte i l'he identificat inconscientment en un color. És un exercici interessant que, suposo, un psicoleg podria treure molt profit.\nJo ja he fet una identificació a l'anterior post:\nAmor = Blau\nAra proposo que en feu algunes quantes més.\nJo només deixo una pregunta a l'aire: si l'amor és de color blau, de quin color és el vostre novio-a, amic-ga, company-a, amant…?\nPublicat el 7 Novembre 2006 per deric\nL'amor no és de color rosa, ni vermell. L'amor és de color blau.\nFinalment ja el tenim aqui, el meu "nen" ja ha sortit al carrer, ja ha vist la llum!\nNo sé si és orgull de pare o què, però és tan guapo! Amb aquests colors blaus, les il·lustracions de l’interior, la maquetació i, sobretot, les lletres i paraules, tan ordenadetes, tan boniques, tan impresses… Ai!\nAra només cal que emprengui el vol ell solet i es faci molt i gran i fort i més guapo.\nNo entraré a valorar el resultat de les eleccions, de si ha guanyat qui jo volia o no, o de si el partit que m’agrada ha pujat o baixat de vots. No.\nNomés entro a valorar el fet que molt poca gent a anat a votar i això vol dir alguna cosa: o bé que els catalans passem de les nostres institucions; o bé que els polítics ens decepcionen tant que no entrem al seu joc. Més aviat em decanto per aquesta segona opció perquè pensar que la correcte fóra la primera seria massa trist.\nD’altra banda em posa dels "nervis" veure a la tele tots els candidats tan contents, tots han guanyat, tots estan feliços… veient-los un pensaria que tots estaran al govern, fins i tot el PP està content. Realment no sé si tenim els polítics que ens mereixem o són tots una colla d’ineptes que no viuen la realitat del pais i de la seva gent.\nAra bé, el que em preocupa, i molt, són els 3 diputats d’un partit que ni tan sols sé com es diu, aquell que al cartell tenia el presidenciable en pilotes. Què està passant a Catalunya? Com pot ser que al nostre pais tingui 3 diputats un partit ultradretà, antinacionalista i anticatalanista? Això sí que ens hauria de fer recapacitar sobre la nostra realitat.\nI amb aquest post obro i tanco el tema de les eleccions.\n21:53 hores del dia 1 de novembre de 2004, post amb el títol "Girona ha estat de Fires": 1 article, 4 comentaris i 136 lectures.\n21:53 hores del dia 1 de novembre de 2006, post amb el títol "Ja tinc 2 anys!": (sense comptar aquest) 416 articles, 5.109 comentaris i 49.421 lectures.\nNo sóc el blog més actiu però, potser sí, un dels més constants (que ja és molt). Estic molt content. Gràcies als que em seguiu i als que em vàreu seguir i us vau perdre per l’hiperespai virtual.\nQue la Força sigui amb tots!\nNormalment per les Fires de Girona ja comença a fer fred, si més no, has d’anar amb una jaqueta més o menys d’hivern, però aquest any gairebé que les hem de passar a la platja, bronzejant-nos al sol.\nFires. Podria dir que m’agraden i no m’agraden. M’explico (o no): m’agrada el fet que siguin festes, que la ciutat s’engalani amb fires i firetes, que hi hagi el Certamen, les atraccions, el correfoc, els embotits, l’artesania, els llibres, la mel, les Roses de Jericó, els focs d’artifici, els concerts, les barraques… m’agrada veure-ho, quedar amb els amics per passejar-hi, pensar que compraré i aniré a molts llocs i després no fer-ho. Però el que no m’agrada, no suporto gens, és la gentada que hi porta, els embussos de trànsit, els cotxes aparcats per tot arreu (jardins, voreres, carretera…) i això no em deixa acabar de gaudir-les plenament. Per sort que tenim els dies laborables, aquells en que la gent d’altres indrets són a casa seva i la de Girona està treballant, per poder passejar-hi més tranquil·lament.\nEl dia gran de les Fires, a part del Pregó i dels concerts a La Copa, és l’1 de novembre, el dia que Girona es veu literalment envaïda per milers de parades, per centenars de fires en tots els carrers. Es ven de tot, des de quadres fins a segells, de minerals a instruments musicals, de bufandes a joies, de pastissos a xoriços… És un bon dia per anar a la ciutat, això sí, o a primera hora del mati o al migdia, quan tothom està dinant.\nAquest any l’1 de novembre no sé què passarà, hi ha eleccions i cau en dimecres, potser, per sort, hi haurà la meitat de gent que altres anys, ja es veurà.


El Tarragona Fem Bàsquet perd contra el CB Igualada i encaixa la tercera derrota seguida (41-35) -\nHome / Notícies / Equips / Femenins / El Tarragona Fem Bàsquet perd contra el CB Igualada i encaixa la tercera derrota seguida (41-35)\nEl Tarragona Fem Bàsquet perd contra el CB Igualada i encaixa la tercera derrota seguida (41-35)\nUpdated: gener 28, 2017\nEl conjunt lila ha encaixat la tercera derrota seguida després de perdre a la pista del CB Igualada en un matx que guanyava per 3 punts quan faltaven dos minuts pel final (32-35) i que ha perdut després que les locals anotessin tres triples consecutius. El parcial de l’últim període ha estat evident: 12-3. L’equip tarragoní ha tingut molts problemes en atac i només ha anotat 35 punts en tot el matx en una dinàmica negativa que s’arrossega des de la tornada de les festes nadalenques. Així, les noies que entrena Albert del Rey han perdut contra el Barça (78-44), el JET (41-65) i avui a Igualada, en tres partits en què la seva anotació ha estat molt baixa.\nEls percentatges de tir de l’equip lila han estat molt fluixos: 15/44 en tirs de dos (34%), 0/10 en triples i 5/11 en tirs lliures (45%). A més, en defensa, les tarragonines tampoc han mostrat la seva millor imatge tot i els pocs punts del CB Igualada. Del Rey ha situat durant tres períodes una defensa en zona 2-3 en veure que el seu rival tampoc tenia el dia i això ha funcionat fins a gairebé el final. El matx ha estat molt estrany perquè entre tots dos equips han comès només 26 faltes (16 les locals i 10 les tarragonines), en un enfrontament de molts nervis pel que estava en joc —un triomf que computaria en la segona fase, per evitar el descens—.\nTot i que la màxima anotadora de les visitants ha estat Laura Pascual (16 punts, 11 en la primera meitat), la millor de l’equip lila ha estat Ona Fort. Malgrat que l’aler pivot només ha encistellat 6 punts, Fort ha registrat una valoració de 26 gràcies als 15 rebots que ha agafat.\nEl partit ha estat una successió d’imprecisions en què el CB Igualada ha dominat en el seu inici (14-8 al final del primer quart i 21-14 al minut 16). Les tarragonines han reaccionat i han arribat al descans amb un mínim desavantatge (22-21) i han pogut agafar la batuta en el tercer quart (29-32). Amb tot, les males decisions en el joc ofensiu i la falta d’agressivitat en atac, han provocat que el marcador no es mogués durant molts minuts. El CB Igualada, que no estava gens fi, ha trobat en els triples la solució als seus problemes en atac i ha resolt un partit que tenia gairebé perdut.\nAquesta derrota és important perquè el CB Igualada ja va vèncer en la primera volta al Sagrat Cor (49-55) i això vol dir que té l’average guanyat al conjunt lila. Les de Del Rey visiten la setmana vinent la pista del SESE, un altre rival directe, i la victòria seria crucial en vista a la segona fase del campionat.


Som de LEB Plata | martorellesport.cat - el web esportiu de referència de Martorell\nEl triomf dels blaus els fa ascendir a LEB Plata © Federació Madrileña de Baloncesto\nEl primer equip del CB Martorell s’ha imposat per 88-59 al Yosiquesé Cordobasket i certifica l’ascens a LEB Plata. Els d’Adrià Alonso s’han proclamat campions de la fase d’ascens que s’ha disputat a Villaviciosa de Odón i han fulminat tots els registres hitòrics del bàsquet martorellenc.\nLa primera meitat ha sigut la més plàcida de la fase d’ascens per als martorellencs. El joc exterior dels blaus ha donat la versió més encertada en atac. Guillem Jou, Henrique Piedade i David Jofresa frenaven les opcions dels andalusos de buscar el bitllet a LEB Plata. Amb un bon ritme en atac, els d’Adrià Alonso s’han posat per davant al marcador. Tot i la resposta del Cordobasket, als martorellencs només el han fet falta dos minuts per obrir forat,\nJou, que ha fet 13 punts en la primera meitat, ha sigut el jugador més incisiu dels blaus\nDeng Mayot ha estrenat el marcador del segon quart amb una espectacular esmaixada. Jou, que ha convertit tres triples en aquest període, ha eixugat els cordovesos, sense idees en atac. Els de Rafa Sanz vivien del llançament exterior de Carlos Garcia, però la rotació dels blaus era molt més ampla i pràcticament tots els jugadors han sumat.\nSegellen en la represa\nAbans del descans, Henrique Piedade ha convertit cinc punts consecutius, i amb un nou triple de Jou, han donat l’avantatge més còmode dels martorellenc, 46-29 en els primers 20 minuts.\nA la represa, els martorellencs només han hagut d’administrar la renda per segellar l’accés a LEB Plata. Adrià Alonso ha donat entrada a tots els jugadors, una proposta que ha funcionat. Els cordovesos buscaven en el llançament exteriors manera per apropar-se als blaus, però no han trobat encert i la diferència al marcador ha fregat el +30 per als martorellencs.\nJou, Hernández i Piedade han afegit més emoció al partit i han anu·lat per complet el Yosiquesé Cordobasket. L’últim partit del curs dels blaus ha acabat amb el 88-59 i la plaça a LEB Plata segellada. El primer equip del CB Martorell tanca la millor temporada de la seva història amb un ascens a la tercera màxima categoria del bàsquet estatal.


Una competició de Fortnite Getty\nBarcelonaEls e-sports o esports electrònics estan experimentant un creixement exponencial de seguidors en els últims anys gràcies a les millores tecnològiques, a la creació de lligues professionals i a la forta inversió del sector audiovisual. Aquest nou concepte vinculat al món digital engloba les competicions de videojocs multijugador, que, tal com passa amb els esdeveniments esportius tradicionals, es practiquen davant de públic o en retransmissions en streaming.\nAmb l’expansió d’internet a partir dels 90, els jocs multijugador comencen a agafar el relleu dels èxits de l’anterior era arcade. Quake, Starcraft o Counter Strike es converteixen en fenòmens de culte i es comencen a crear lligues oficials arreu del món i, a poc a poc, creix la idea de professionalitzar-se i viure dels e-sports. Corea de Sud lidera la revolució i l’any 2000 el govern va crear l’Associació Coreana d’E-sports. Durant les dues últimes dècades s’han creat grans competicions com la Major League Gaming i l'Electronic Sports League, encara vigents, i s’han celebrat tornejos internacionals com l’Evolution Championship Series.\nA Europa, al mes d’abril es va anunciar la creació de la European E-sports Federation amb la signatura d’un acord entre 12 països entre els quals no hi ha Espanya, que podria entrar a formar part de l'organisme durant el 2020. Tot i la seva absència a la federació, el mercat espanyol dels e-sports també ha experimentat moviments recentment. Al mes de maig el grup Mediapro va adquirir la Lliga de Videojocs Professional (LVP) mitjançant la compra de l'empresa FrAndroid Entertainment, la creadora de la competició. La inversió de 22 milions d'euros de Mediapro deixa clar l'interès del grup audiovisual pel sector dels e-sports. Aquesta adquisició recent ha servit per a la regulació del sector i la incorporació de nous anunciants i ha suposat un pas més cap a la professionalització del sector. Gràcies a la creació de la LVP, s’està començant a regular la situació dels e-sports a Espanya, després d’uns inicis en què el sector tenia mala reputació derivada d’una falta de reglament.\nThe Dog King Academy, amb seu a Premià de Mar, és una de les primeres acadèmies d'e-sports a Catalunya. Els cursos que ofereix el centre estan pensats per a la millora del rendiment dels seus alumnes en els videojocs en línia. A través rutines de joc, seguint el disseny d'entrenaments similars als del futbol o el bàsquet, els joves es preparen per competir a les lligues professionals.\n“L’aprenentatge està basat en la tàctica de joc, en rutines d’entrenament i en la conscienciació sobre les possibles lesions que poden tenir dins dels e-sports. També els parlem de nutrició, de quina és la dieta que han de seguir davant d’una activitat sedentària com els esports electrònics i com compensar-la amb l’esport i una dieta equilibrada", explica Joan Prats, CEO de l’acadèmia, que afegeix que al centre també potencien "les capacitats comunicatives" dels jugadors.\nUn altre dels aspectes que es treballen a The Dog King Academy és la gestió emocional. Guillermo Roman, psicòleg esportiu especialitzat en e-sports, s’ocupa d’avaluar tots els aspectes relacionats amb la conducta dels alumnes. “Quan un jugador s’enfada, per canalitzar aquesta sensació de frustració, l’ajudem a fer que li doni la volta i ho pugui aprofitar durant el seu gameplay. Aquest és un dels problemes més comuns, la gestió emocional de la derrota, i el que fem és donar eines per afrontar-la professionalment", assegura Roman, que assenyala que el Fortnite és un dels jocs que més frustració generen als jugadors.\nDes de l’acadèmia asseguren que la progressiva professionalització ha permès començar a deixar endarrere una "època fosca" dels e-sports en què hi havia equips que s’enriquien explotant els jugadors, que competien en una situació precària, cobrant en negre, jugant fins a 12 hores diàries i sense cap tipus de protecció a nivell legal.\nA Espanya, segons dades de l'Associació Espanyola de Videojocs (AEVI), l’any 2017 hi havia prop de 16 milions de jugadors. D'aquests, el 44% eren dones, un percentatge que s'acosta a la paritat però que decreix quan es parla d’e-sports, en què, d'una audiència de 5,5 milions, les dones representen només el 30% i són molt poques les que competeixen professionalment, malgrat el sorgiment d'equips íntegrament femenins com les Zombie Unicorns.


Qui s'hi pot registrar?\nMés informació sobre el procés de registre\nReuneixo els requisits pera enregistrar-me al Registre Internacional de Disferlinopaties?\nAquest registre de pacients està desenvolupat específicament per a pacients que pateixen una disferlinopatia incloent-hi els quadres clínics més freqüents que es diuen distròfies musculars de les cintures del tipus 2B (LGMD2B) i la miopatia de Miyoshi però també altres quadres clínics relacionats amb defectes genètics que afecten a l´anomenat gen de la disferlina. Aquest registre està dissenyat exclusivament per a pacients que tinguin un diagnòstic de disferlinopatia confirmat amb el test genètic.\nDonat que aquest registre està dissenyat primordialment per identificar pacients idonis pels estudis de recerca (com ara el "Estudi de Resultats Clínics per a la Disferlinopatia") o assaigs clínics de teràpies potencials en el futur i també per ajudar als recercadors a trobar els millors mètodes de tractament per als pacients amb disferlinopaties, aquest registre està pensat per a pacients que viuen actualment amb una disferlinopatia i no com a registre dels que ja han mort.\nReuniu els requisits per enregistrar-vos al Registre Internacional de Disferlinopaties si una anàlisis de la mutació del gen de la disferlina confirma que sou portador d’una o més mutacions d’aquest gen que causen la malaltia.\nSi no esteu segurs si us heu fet la prova genètica de la disferlina o si no teniu el resultat potser cal que li pregunteu al vostre metge. A la pàgina web del Registre Internacional de Disferlinopaties hi trobareu una llista de laboratoris on es fa la diagnosi clínica de les disferlinopaties i una llista de laboratoris que fan les proves genètiques per les disferlinopaties. La Fundació Jain també ofereix una guia per als pacients que no estan segurs del seu diagnòstic.\nSi la vostra diagnosi inclou una prova genètica que no confirma que sou portador de la mutació o mutacions al gen de la disferlina que causen la malaltia, no reuniu els requisits per enregistrar-vos al Registre Internacional de Disferlinopaties. En aquest cas, potser que el vostre metge us aconselli fer les proves per altres tipus de distròfia muscular.\nQui hauria d’emplenar i signar els diferents qüestionaris d’enregistrament?\nSi sou el pacient que pateix una disferlinopatia i teniu més de 18 anys, podeu emplenar i signar els Qüestionaris I i II vosaltres mateixos.\nSi teniu menys de 18 anys però podeu entendre aquest full d' Informació per a Pacients, podeu emplenar i signar els Qüestionaris I i II però necessitarem que també estiguin signats pel pares / mare o tutor.\nSi sou el pares / mare o tutor d’un pacient que no és prou gran o que no pot entendre aquesta informació, si us plau empleneu els Qüestionariss I i II en nom del pacient si voleu que les dades del vostre fills / a o persona al vostre càrrec s’incloguin al registre.\nSense importar quina sigui la vostra edat o relació amb el pacient, si us plau comenteu la decisió d’afegir-vos al registre amb la vostra famílias / fill-as /persona a càrrec.\nEls pacientss / paress / tutors no han d’emplenar el Qüestionaris III: és essencial que el Regsitre Internacional de Disferlinopaties obtingui totes les dades mèdiques directament dels metgess / centres mèdics.


Joves, ara i demà – A prop de l'Onyar\n4 Juliol 2018 4 Juliol 2018 per Francesc Brunés\nEs parla molt dels joves. Potser fins i tot massa. De fet, haurien de ser ells que parlessin. Quan ho fem des del nostre món occidental, adoptem una perspectiva esbiaixada. Tenim una visió poc real del món juvenil a nivell global. La nostra percepció és que cada cop són menys, perquè les nostres taxes de natalitat estan caient i, com a conseqüència, les nostres societats s’estan envellint a marxes forçades. Però si aixequem la vista i adoptem una mirada més ampla, ens adonarem que això no és cert a nivell mundial. Les societats d’Orient Mitjà, d’Àfrica i d’Àsia meridional estan vivint un boom demogràfic de proporcions impressionants. Tant és així, que segons els darrers informes de l’FNUP (Fonds des Nations Unies pour la Population) el planeta compta actualment amb el nombre més gran de joves mai assolit fins ara en la història de la humanitat. Especialment el continent africà ha esdevingut clarament la regió del món amb més població juvenil.\nUna altra errada que cometem és considerar el món juvenil com una espècie de grup homogeni, amb unes característiques determinades. És cert que la majoria de joves del món viuen, d’una forma o altra, sota el símbol de la incertesa, però ho fan des de perspectives molt diverses. El món juvenil és absolutament plural i com a tal cal considerar-lo. Mentre en el nostre entorn, els joves viuen enfangats en la desocupació, la precarietat i la frustració que els porta sovint a una certa passivitat i resignació, aquesta no és la realitat de la majoria de joves. Aquells que viuen en les zones del planeta més rejovenides, es troben davant situacions de violència, de pobresa, de manca d’escolarització, de fam o malnutrició i, en general, de marginalitat. Tot això els aboca a un elevat grau d’indignació i de recerca d’una identitat i de formes de revolta que, sovint, els fa explorar fenòmens de violència com a única possibilitat per a canviar la realitat que els impedeix tot horitzó d’esperança.\nManifestacions agressives, milícies, grups armats o organitzacions terroristes són caldo de cultiu per a joves desesperançats. Les enormes potencialitats que estan en mans dels joves per a transformar el món, unides al perill de veure’s immersos en camins de violència, constitueixen una enorme amenaça per al progrés de la societat actual, cap a espais de llibertat, d’igualtat i de fraternitat. La violència sembla oferir resultats de transformació a curt termini, però està absolutament contraindicada per construir una societat millor a llarg termini. Que els joves poden canviar la història ha quedat ben demostrat a les revolucions de la primavera àrab, al 15M a Europa, al moviment #YoSoy132 a Mèxic, a les revoltes Pussy Riot a Rússia, en l’activitat de molts joves ciberactivistes, …Però massa sovint tot aquest protagonisme tendeix a transformar-se en una radicalització ideològica i en una manca de visió de futur i de capacitat política per portar a terme una veritable transició democràtica que permeti assolir un canvi en profunditat.\nEstimular en els joves l’esperit d’un protagonisme diferent, més responsable, és una tasca que cal encarar decididament. Són les seves expectatives i les seves aspiracions les que aniran construint els ideals i les normes de la societat del demà. Escrivia Sengupta: “Les aspiracions són com l’aigua: tenen necessitat d’un lloc on anar o ho envairan tot al llarg del camí”. Si ningú canalitza les forces, els somnis i les expectatives de la pluralitat juvenil, les conseqüències i les frustracions poden ser dramàtiques per a la humanitat sencera. Ja sé que canalitzar és una paraula lletja. A mi tampoc m’agrada. Matisem-la doncs. No es tracta de limitar, de conduir ni molt menys de manipular. Ben al contrari, es tracta d’ajudar a guanyar un protagonisme positiu que remi en la direcció d’un món millor per a tothom. L’únic camí possible, és el de la no violència. Les potencialitats per realitzar els somnis de la joventut existeixen i cal orientar-les cap a la generositat, la solidaritat i la dedicació compromesa i pacífica envers les causes de la humanitat. Mandela deia: “He sabut sempre que en el més profund del cor de l’home, hi ha la misericòrdia i la generositat. Ningú neix odiant una altra persona pel color de la seva pell, pel seu passat o per la seva religió. Les persones han d’aprendre a estimar i, si poden aprendre a odiar, poden també aprendre a estimar, perquè l’amor neix més naturalment en el cor de l’home, que no pas el contrari”.\nInterpreto doncs ‘canalitzar’, en aquest sentit d’ajudar a descobrir aquest potencial de bondat que nia en el cor de tot home i de tota dona i que cal fer-lo surar, fins i tot, en les situacions més conflictives o dramàtiques. En aquest sentit, no vull acabar, sense posar de relleu una extraordinària iniciativa que dona la veu als joves del món. Es tracta del “GenFest 2018 – Beyond all borders” que es desenvolupa a Manila els dies 6, 7 i 8 de juliol. Un esclat festiu organitzat per joves d’arreu del món i per als joves. Més enllà de qualsevol frontera, durant aquests dies ressonarà amb força el missatge que la fraternitat universal és possible i els joves han de ser-ne el seu principal motor impulsor. Ells són els protagonistes d’avui, per a un demà millor per a tothom.\nPosted in Cultura, diversitat, Educació, Societat\nAnterior Un comiat de benvinguda\nSegüent Estiu descolorit


102490 - Search Results - UAB Digital Repository of Documents\nHome > Search Results: 102490\n6 p, 123.2 KB Fonaments de Geoquímica  / Casas Duocastella, Lluís ; Corbella Cordomí, Maria Mercè ; Mata Martínez, Ignacio Ramón ; Universitat Autònoma de Barcelona. Facultat de Ciències\n6 p, 85.3 KB Fonaments de Geoquímica  / Casas Duocastella, Lluís ; Poch Serra, Joan ; Universitat Autònoma de Barcelona. Facultat de Ciències\n6 p, 31.0 KB Fonaments de Geoquímica  / Casas Duocastella, Lluís (Universitat Autònoma de Barcelona. Departament de Geologia) ; Universitat Autònoma de Barcelona. Facultat de Ciències\n6 p, 108.2 KB Fonaments de Geoquímica  / Casas Duocastella, Lluís (Universitat Autònoma de Barcelona. Departament de Geologia) ; Universitat Autònoma de Barcelona. Facultat de Ciències\n6 p, 108.7 KB Fonaments de Geoquímica  / Casas i Duocastella, Lluís (Universitat Autònoma de Barcelona. Departament de Geologia) ; Universitat Autònoma de Barcelona. Facultat de Ciències\n6 p, 17.2 KB Fonaments de Geoquímica  / Casas i Duocastella, Lluís (Universitat Autònoma de Barcelona. Departament de Geologia) ; Universitat Autònoma de Barcelona. Facultat de Ciències\n6 p, 16.4 KB Fonaments de Geoquímica  / Casas i Duocastella, Lluís (Universitat Autònoma de Barcelona. Departament de Geologia) ; Universitat Autònoma de Barcelona. Facultat de Ciències\n2 p, 8.5 KB Fonaments de Geoquímica  / Universitat Autònoma de Barcelona. Facultat de Ciències


Aprovació comptes anuals 2018 – Ajuntament de Móra la Nova\nPàgina inicial/Entrades/General/Aprovació comptes anuals 2018\nEl passat 26 de setembre i en sessió plenària, l’Ajuntament de Móra la Nova va aprovar els comptes anuals del 2018. Els comptes mostren un bon nivell d’endeutament de l’ajuntament del 10,08% (335.247€) molt lluny del 110% permès per llei, i també mostren un romanent de tresoreria de 407.816€.\nTanmateix, els comptes mostren un incompliment de l’objectiu d’estabilitat en -283.120€ i un incompliment en la regla de la despesa imposada pel Ministeri d’Hisenda, que estableix el límit que es pot gastar més que l’any anterior, en sobrepassar-lo en 198.632€.\nAquests dos indicadors obliguen a l’ajuntament a aprovar un Pla Econòmic Financer per tal de redreçar la situació. L’incompliment parteix d’un seguit d’inversions no previstes, com les derivades de l’episodi de contaminació del pou d’aigua potable i la congelació o rebaixa d’impostos duta a terme els anys anteriors com l’IBI.\nAixò, unit a l’increment de la despesa de l’ajuntament d’aquests darrers anys, han obligat a l’ajuntament a disposar del superàvit d’anys anteriors i ha provocat la reducció d’aquest superàvit i el posterior incompliment dels indicadors econòmics. En el pressupost del 2020 l’ajuntament de Móra la Nova posarà en marxa les reformes necessàries per tal d’acabar amb aquest desequilibri pressupostari.\nD’altra banda el ple va aprovar un Protocol d’Actuació “Per unes festes sense agressions sexistes a Móra la Nova”, protocol que ha de ser una eina útil per a lluitar contra aquest tipus d’agressions.\nredactor\t2019-09-30T07:06:35+00:00\tsetembre 30, 2019|General|


Hola Barcelona Travel Card: la forma més fàcil de moure’t per la ciutat | Blog Hola Barcelona\nLa forma més fàcil de moure't per la ciutat!\nViatges il·limitats en metro, bus i altres xarxes de transport públic\nLa targeta Hola Barcelona Travel Card és un títol unipersonal que et permet utilitzar tantes vegades com vulguis les línies de metro (TMB), autobús (TMB), ferrocarril (FGC, zona 1), funicular de Montjuïc, tramvia (TRAM) i trens de rodalies rodalies de Catalunya (zona 1), durant 48, 72, 96 o 120 hores des de la primera vegada que la validis.\nUtilitza-la per desplaçar-te a l’aeroport!\nInclou el desplaçament d’anada i tornada en Metro (TMB) des de l’aeroport al centre de Barcelona. No paguis suplements pel desplaçament i gaudeix de la teva Hola Barcelona Travel Card des de el primer minut.\nOn la puc adquirir?\nCómpra-la a la nostra botiga online www.holabarcelona.com amb un 10% de descompte. I recorda que els nens menors de 4 anys viatgen gratis.\nUn cop realitzada la compra t'enviarem un voucher per correu electrònic amb un codi personalitzat. Podràs bescanviar el teu abonament amb aquest codi en qualsevol estació de metro.\nUn transport públic de qualitat\nBarcelona compta amb una xarxa de transport públic moderna, còmoda i en constant creixement i millora. És la forma més fàcil, ràpida i econòmica de moure't per la ciutat!\nReferents en mobilitat sostenible, la xarxa d'autobusos de TMB posa a disposició dels ciutadans i visitants una flota de 1.140 vehicles, tots adaptats, i més de 100 línies.\nEl metro de Barcelona, per la seva banda, disposa de vuit línies (tres d'elles automàtiques), 161 estacions i 156 trens en hora punta. Funciona tots els dies amb un ampli horari de servei i connecta Barcelona amb altres set municipis de la seva àrea metropolitana.\nLa Sagrera, una de les més de 160 estacions de metro de Barcelona\nL'abonament inclou l'anada i tornada a l'aeroport\nUn dels vehicles de la flota d’autobús urbà de TMB\nT'orientem en la teva visita a Barcelona\nMoure’t en transport públic és una de les millors opcions per descobrir la ciutat al teu aire. No obstant això, una mica d'ajuda mai ve malament. A la nostra web trobaràs cinc itineraris per no perdre't cap punt d'interès de la ciutat, i arribar còmodament en metro o en autobús.\nTrobaràs propostes més o menys extenses adaptades a el nombre de dies que et quedis a Barcelona i, per descomptat, per viatjar amb la teva Hola Barcelona Travel Card!


Certificat Responsabilitat Social - EmasConsultors\nEl millor certificat de RSE\nCom a consultors amb més de 15 anys d’experiència en consultoria d’èxit, garantim el millor certificat Responsabilitat Social Empresarial (RSE) a partir de:\nSistema de gestió de la Responsabilitat Social personalitzat a les seves necessitats. Dissenyem nous processos amb els seus indicadors. Identifiquem les necessitats i expectatives de les parts interessades o grups d’interès (stakeholders) per establir una política de responsabilitat social que es segueix a partir d’indicadors o KPI que formen part del quadre de comandament.\nSistema de Gestió sense papers basat en Microsoft 365. Fem servir el mètode Gesttic per implantar la ISO “sense papers” eines com Teams, Sharepoint, Planner o Onenote.\nMillora continua garantida. Amb la Responsabilitat Social que li dissenyarem i implantarem aconseguirà la seva millora continua. Ajudarà a implicar tant als treballadors com als proveïdors.\nTransparència i reputació a gràcies a la memòria de Responsabilitat Social, d’acord amb GRI o Forética.\nCertificat integrable amb altres sistemes basats en la millora continua, como son el certificat ISO 9001, certificat ISO 14001 o certificat ISO 45001.\nQuè aporta el Certificat Responsabilitat Social?\nReputació. Ajudar a les comunitats locals i/o al món en general, crea la impressió que l’empresa és financerament viable.\nMillora l’ambient de treball. L’ambient de treball serà millor i el personal estarà més motivat. Fàcilment estarà més compromès amb l’organització si existeixen bones iniciatives de Responsabilitat Social.\nAugment de la productivitat. La Responsabilitat Social facilita la contractació de talent així com gràcies a un bon entorn de treball, permet al personal sentir-se millor. El personal està més motivat, per tant és més productiu.\nMillora la comunicació i el màrqueting. Amb les iniciatives de Responsabilitat Social, obté publicitat gratuïta. Fa més efectiu el màrqueting.\nAugment de clients: Tenir una iniciativa efectiva de Responsabilitat Social el diferencia dels seus competidors i, per tant pot atraure a més clients.\nLinks relacionats amb la Responsabilitat Social\nResolució del Parlament Europeu, de 13 de març de 2007, sobre la responsabilitat social de les empreses: una nova associació.\nLlei 39/1999, per promoure la conciliació de la vida familiar i laboral de les persones treballadores.\nAuditoria SMETA – Auditoria de comerç ètic.


AMAKS Park Hotel Tambov Rússia - Ofertes d'hotels amb els MILLORS DESCOMPTES EN LÍNIA\n101 Block Tambovs Leskhoz, Leninsky, Tambov, Rússia, 392555 - Veure al mapa\nPer als viatgers què vulguin captar les imatges i els sons de Tambov, Amaks Park Hotel és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Amaks Park Hotel, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com recepció 24 hores, express check-in/check-out, magatzem d'equipatge, aparcacotxes, servei d'habitacions.\nGaudiu de les comoditats d'alta gama com ara aire condicionat, calefacció, mini bar, balcó/terrassa, telèfon per tal de relaxar-vos després d'un cansat dia. L'hotel ofereix instal.lacions fantàstiques, incloses sauna, esquí, pesca, parc infantil, pistes de tennis, per ajudar-vos a relaxar després d'un carregat dia a la ciutat. Gaudeixi d'incomparable serveis i d'una localització de prestigi a Amaks Park Hotel.\nTots els tipus de viatgers (198) Parelles (49) Viatgers en solitari (75) Famílies amb infants petits (40) Famílies amb infants grans (5) Grups (31)


Les xiquetes, princeses. Els xiquets, superherois. I tots els inputs en la mateixa adreça: hi ha coses que són de xiquetes i altres són de xiquets, sense que res estiga codificat des de l’origen. [...]\nLa Càtedra de Bretxa Digital de Gènere organitza unes jornades online sobre educació virtual\nLa Càtedra de Bretxa Digital de Gènere, que s’ha posat en marxa aquest octubre arran d’un conveni entre la Universitat de València i la Generalitat Valenciana, organitza les seues primeres Jornades per a la [...]\n«La violència contra la dona és un dels majors atemptats contra la dignitat humana. L’educació és la millor inversió per a millorar la societat del present i del futur». Amb aquestes paraules la rectora [...]\nEl compliance en cooperatives agroalimentàries, nou curs online\nDirigida a generar competències en l’àmbit del compliment normatiu en les societats cooperatives de caràcter no financer, especialment agroalimentàries, és el principal objectiu del curs ‘Compliance en cooperatives agroalimentàries’. Aquest curs, que s’emmarca en [...]\nPAGE 1 2 3 4 5 6 … 9


Amazon convida a Barcelona als creadors d’app’s a “construir” sistemes per facilitar el “diàleg” entre màquines – Lo Campus diari\nAmazon convida a Barcelona als creadors d’app’s a “construir” sistemes per facilitar el “diàleg” entre màquines\nEl vicepresident i director tecnològic d’Amazon, Werner Vogels, ha escollit el marc del tercer congrés d’emprenedoria en tecnologies mòbils, el 4YFN (Four Years From Now), per convidar a tots els creadors d’aplicacions mòbils a col·laborar estretament amb el gegant del comerç electrònic i servei de computació en el núvol. “Go Build!”, ha estat el crit de guerra emprat per Vogels per animar als desenvolupadors de sistemes a “construir” dispositius i eines per tal de facilitar l’anomenat ‘Internet de les coses’ o el diàleg ‘entre màquines’. Entre els exemples, un cubell de deixalles que pot registrar directament quins productes falten al rebost o accionar a distància la calefacció abans d’arribar a casa. “Mai hem estat en un moment millor que l’actual per innovar i construir”, ha subratllat Vogels en la seva conferència a Barcelona, sense fer cap menció a l’adquisició d’Amazon d’uns terrenys al Prat de Llobregat per construir-hi el centre logístic del sud d’Europa ni a les oficines que vol instal·lar en un immoble de l’Eixample.\nEl número 2 d’Amazon ha obviat un dels grans projectes d’expansió de la companyia a Europa i el fet que estava precisament aquest dimarts a Barcelona. Enlloc d’això, s’ha centrat en engrescar als nous talents tecnològics i a les empreses d’aquest àmbit a crear i fer realitat programes que facilitaran la connectivitat entre persones i màquines i, fins i tot, entre màquines. “No us heu de preocupar de res: ni de la seguretat ni l’escalabilitat dels vostres sistemes”, ha dit Vogels. “Està tot enllestit i preparat”, ha afegit, oferint d’aquesta manera la “infraestructura” de la companyia per tal de fer possible aquesta connectivitat. I, ¿què guanyen els qui col·laborin amb Amazon? Volgers ho té clar: facilitar la feina i hores i hores de programació amb els mòduls de programari adaptables que ofereix. El director tecnològic de la companyia també ha mostrat que, des de fa temps, Amazon ja té els deures fets. Entre d’altres, ha desenvolupat ‘Alexa’ un sistema de reconeixement de veu que s’incorpora, entre d’altres a Amazon Echo, una mena de robot domèstic en forma de cilindre que pot rebre ordres per veu. Activar des del mòbil la calefacció de casa abans d’arribar, o la llum del garatge ja són accions que no semblen tant de ciència-ficció. Però Werner Volgers assegura que és el futur immediat, sempre i quan s’hagin pogut desenvolupar els sistemes que ho poden fer possible.Fundada l’any 1994 per Jeff Bezos i posada en marca al juliol del 1995, Amazon va començar la seva activitat als Estats Units com una mena de llibreria en línia. Vint anys després, és una de les gran plataformes de compra i venda per Internet així com serveis de computació en el núvol. Des de fa dos anys compta fins i tot amb moneda pròpia, les ‘Amazon Coins’ i també és un proveïdor en massa de solucions d’emmagatzemament de dades i servidors per a empreses, a través d’Amazon Web Services. Werner Vogels ha estat un dels molts noms destacats d’aquesta segona jornada de la tercera edició 4YFN. El cartell de conferenciants inclou personalitats com el cofundador d’Android, Rich Miner, el director de tecnologia d’Alcatel-Lucent, Marcus Weldon; Jimmy Wales, cofundador de Wikipedia, i Zack Weisfeld, director general de Microsoft Ventures. El congrés 4YFN ha doblat enguany el seu espai expositiu al recinte firal de Montjuïc i arriba als 18.000 metres quadrats. La previsió és que augmentarà en un 50% el nombre de visitants, fins arribar als 12.000 i espera atraure més de 500 inversors de l’Estat i també internacionals.♦


Mossèn Ramon: "El coronavirus passarà, però hem de posar-hi tot de la nostra part perquè passi" | BonDia Diari digital d'Andorra.\nCom està, mossèn Ramon?\nEstupendament. Soc un privilegiat. El Comú ha segellat AINA, amb bon criteri, i ho tinc tot AINA per mi sol. Tinc l’hort, llegeixo molt, cada nit poso una pel·lícula, un clàssic –he mirat Viridiana, Judas, Una sola fe, Un mundo mejor…- i escric.\nArticles. Un l’he enviat a la revista de l’associació de santuaris que publiquen a Montserrat, es diu Vade retro, coronavirus, i un altre que encara no té títol però que parla d’un altre virus tan perillós com la Covid-19, i al qual crec que no donem la importància que té.\nEl de la por. Si ajuntem tots dos virus, malament.\nVostè no en té, de por?\nTinc 80 anys, i amb aquesta edat has viscut de tot. En tot cas, m’encomano a la Mare de Déu de Meritxell. El que tinc és molta pau interior, el que havia de fet ja ho he fet. I que arribi el que hagi d’arribar. Això sí, amb tot el respecte, perquè s’han de complir estrictament les recomanacions de les autoritats.\nEstà confinat, també.\nNaturalment. La gente em truca, perquè no deixo de ser una persona en edat de risc. Però faig bondat.\nEm desperto a dos quarts de vuit, però no em llevo perquè en aquesta hora estic especialment inspirat. Ahir vaig llegir-li a un periodista que la gent no sap el que és la Setmana Santa, em va picar i ara prepararé unes catequesis per explicar als més joves què celebrem a la Setmana Santa. Després, exercici, com sempre, i cap a AINA. Escric, llegeixo, per dinar escalfo al microones el que m’han deixat la gent d’AINA. Passejo el gos, torno a llegir i cap a les 8 del vespre me’n vaig a Meritxell.\nAixí que el santuari està obert.\nL'obrim cap a les 9 del matí, església i claustre. Hi passa algú, ho sé pel llibre, els fidels hi deixen missatges demanant que s’acabi aquesta situació. O Encenen algun ciri. Com que estic sol i hi ha tanta sonoritat, quan canto sembla que ho faci prou bé, encara. I mira que arribo a cantar malament.\nNo estaria millor tancat?\nEl Papa i els bisbes han dit que les esglésies han d’estar obertes. Això sí, visites individuals, no en grups.\nS’hi troba algú, a la nit?\nAhir, una parella que festejava. No sé si es van espantar més ells o jo. A dos quarts de 10 tanc i me'n torno a AINA, faig un mos, contesto els correus i sessió de cine.\nQuè els diria, als que es queden a casa amb la lògica inquietud perquè no sabem ni com ni quan acabarà això?\nQue la pau interior ningú ni res no te la pot treure. Per Sant Josep llegia el passatge en què rep la visita de l’àngel i li diu: “Josep, no tinguis por”. Doncs això mateix ens ho hem d’aplicar a nosaltres: sobretot, no tinguem por. I intenta agafar-t’ho llegint, meditant, escrivint… Truca els pares, els avis, els fills, els germans… Parlar amb els que més estimes pot ajudar-nos molt. Fa dies, abans del coronavirus, llegia un article del meu amic Joan Carles Sasplugas sobre l’acceleració de la vida que portem. Tot això ens pot servir, en fi, per desaccelerar.\nAixò de la pau interior, és un do o s’ha de cultivar?\nS’ha de cultivar. Buscant pensaments positius. Saber esprémer el present, el moment que vius. Valorar el minut. Ara mateix quan m’has trucat, que estava passejant el gos, m’havia encantat escoltant el murmuri del Valira d’Orient. Ahir em vaig estar una bona estona mirant la posta de sol, per la banda del Cubil. Però sol, sempre sol.\nVostè perquè està a AINA. Però, i els que estem tancats en un pis?\nPer això he començat dient que em considero un privilegiat\nQuan tot això passi, qué és el primer que farà?\nAbraçades. I donar la mà. Però un minut. O més. Per transmetre-li a l’altre la meva pau.\nI on anirà? Quina serà la seva primera excursió?\nNo ho crec, que tingui temps, perquè hauré de preparar la Pasqua Jove i les colònies. Porta molta feina i no és hora de sortir.\nPerò creu que hi haurà Pasqua?\nVaig al dia. De fet, al minut, que és el que hem de viure intensament.\nColònies d’AINA, sí que n’hi haurà, oi?\nEls monitors escriuen, veig que hi treballen. Els tamarros volen anar aquest any a acampar a Mereig. Ho demanarem.\nTé grups de WhatssApp?\nNo, no. Correu electrònic, sí. I cada nit dedico una bona estona a contestar-los. Dijous vaig enviar una vintena de cartes als Josep i Josefines que conec, amb una foto del sant que tenim a Sant Serni.\nRenyi als que surten a la muntanya a esquiar, d’excursió, a practicar esport com si res. A veure si a vostè li fan cas.\nS’han de seguir les recomanacions que fan el cap de Govern i els ministres Jover i Benazet. Són mesures molt assenyades i tots hem de tenir sentit comú. La cosa va de debò.\nNo és gaire contundent, mossèn.\nNo sóc de renyar. Prefereixo ser positiu. Si em ve un i és que m’avorreixo, mai li diré "doncs jo també", sinó "encara que": "Encara que tu t’avorreixis, o surtis, jo prefereixo llegir, quedar-me a casa".\nSegueix les compareixences dels ministres, doncs?\nMentre sopo aprofito per posar-me al dia.\nBenazet s’ha destapat com un gran comunicador.\nJa ho sabia, perquè és el meu metge! Ens en podem refiar. Ho sent, no ja només com a professional, sinó com a persona. Pensa que porto 54 anys, aquí. Tots aquests els he tingut, jo.\nLi he de demanar, mossèn: serveix d’alguna cosa, resar?\nMolt. Jesús va dir una cosa molt bonica: "No he vingut pels sans, he vingut pels que estan malalts". Això diu l’Evangeli. Sapiguem demanar-li, en cas de necessitat. Això sí, hem de demanar amb fe. Ell ens ajudarà, però nosaltres hi hem de posar de la nostra part. Complint les ordres i recomanacions del Govern. Resar per resar no serveix de res. Quan li demano a la Mare de Déu que el país se’n surti d’aquesta, i del problema econòmic que vindrà després –que m’amoïna especialment-, el que jo he de fer és ajudar des del lloc on estic.\nL’Angelus torna a tocar a les esglésies. A Sant Serni i a Meritxell, també?\nHo vam rumiar per Sant Serni, però vam dir-nos que potser la gent no ho entendria, que potser es pensaven que tocàvem a foc. Així que toquen només les hores. I a Meritxell faig plegària i dic missa la vespre, amb tots els ciutadans d’Andorra al meu cor. Abans tocàvem l’Ave a les hores, però els veïns es queixaven i ho vam deixar estar. Però la veritat és que la pregària és molt més important.\nMossèn, això, passarà?\nI tant. Hem de tenir aquesta confiança, però hem de posar-hi tot de la nostra part perquè passi. A Sant Serni tenim les imatges Sant Roc i Sant Sebastià, patrons contra les pestes, plenes de ciris. També ens ajudaran en aquesta ocasió\nEscrit per Carme Vendrell solé el Dg., 22/03/2020 - 16:50 Enllaç permanent\nMolt bé Ramon!!! Nosaltres també fem el mateix: convivencia comuniraria,lectura pregària gimnastica telediari. I no sortir de casa. Qui pugues estar a AINA!!! UNA ABRAÇADA. CARME VENDRELL.\nEscrit per Montserrat el Dg., 22/03/2020 - 19:07 Enllaç permanent\nPle de seny!\nEscrit per Manel Pons Pifarre el Dg., 22/03/2020 - 22:50 Enllaç permanent\nSempre te les savies paraules per encoratjant Quin honor tindre el nostre MOSSÈN RAMON !!!!\nEscrit per M. Blanca Reinoso el Dc., 25/03/2020 - 20:35 Enllaç permanent\nMm. Ramon, gràcies per les teves paraules i les teves pregàries.\nEscrit per Josep Maria Cam... el Dj., 26/03/2020 - 10:00 Enllaç permanent\nMosen Ramon sempre es un raig de llum i força la vostra paraula amassada en l'obrador de la paraula de Deu i d'una vida arrelada en aquesta nostra estimada terra!! Endavant amb un coratge ferm acaronat per la tendresa de la mare de Meritxell.\nEscrit per Xavier ZABALA el Dv., 27/03/2020 - 16:58 Enllaç permanent\nPreguem tots pel nostre petit pais. Per les seves persones, en especial pels difunts i els seus familiars en aquesta crisi. I no ens oblidem del personal sanitari que cada dia exposen la seva salut per cuidar de nosaltres. Preguem perque qui mes responsabilitats te en el nostre pais, encertin en totes les mesures i decisions que prenguin. També perque els qui més tenen siguin generosos amb la majoria del poble. Que la càrrega económica no l' hagin de suportar els mes febles.\nTerceravia vol saber la planificació sanitària en cas de rebrot de la Covid-19


PROGRAMA D’EXERCICI FÍSIC ACTIVA’TE – Associació de Fibrosi Quística\nAssociació de Fibrosi Quística | PROGRAMA D’EXERCICI FÍSIC ACTIVA’TE\npost-template-default,single,single-post,postid-53808,single-format-standard,eltd-core-1.0.1,ajax_fade,page_not_loaded,boxed,borderland-ver-1.8, vertical_menu_with_scroll,smooth_scroll,,grid_1200,wpb-js-composer js-comp-ver-6.5.0,vc_responsive\nPROGRAMA D’EXERCICI FÍSIC ACTIVA’TE\nTenim una gran notícia!!\nA partir del 15 de maig podrem continuar amb el programa d’exercici físic dirigit per a persones amb FQ, gràcies al suport de la Federació Espanyola de Fibrosi Quística.\nACTIVA’T és un programa de preparació física individualitzada per a persones amb FQ de tota la Comunitat Valenciana, en els que l’exercici físic està especialment indicat: persones en fase de pre o post trasplantament i persones que han reduït la seua funció pulmonar i poden tindre una millora a través de l’entrenament.\nUn entrenador físic especialitzat i un fisioterapeuta respiratori, acompanyaran la persona amb FQ al llarg de 4 mesos en què es realitzaran valoracions funcionals i es programaran objectius individualitzats.\nLes sessions d’entrenament es desenrotllaran en el entorn pròxim de la persona amb FQ, amb l’objectiu que després del programa la persona continue amb l’activitat física amb els seus propiuos mitjans.\nPer a les persones amb Fibrosi Quística l’exercici físic és de gran importància, no obstant això, quan la capacitat pulmonar és limitada, es fa molt difícil dur-ho a terme. No tot és posar voluntat, en estes situacions és important comptar amb recursos professionals que ajuden a realitzar-ho de la forma correcta.\nEl programa ACTIVA’T posa els recursos necessaris perquè l’exercici físic s’instaure de la mà de professionals per a aconseguir els millors resultats adaptats a les necessitats de cada persona.\nSi vols inscriure’t en el programa farcida la sol·licitud a través del següent enllaç ABANS DEL 12 DE MAYO: ¡¡INSCRIBIRME!!\nCom les places són limitades donarem prioritat a aquelles persones que, en funció del seu estat de salut, puguen beneficiar-se especialment del programa.\nQualsevol dubte o aclariment que necessites pots posar-te en contacte amb l’Associació en el 96 356 76 16. Si no ens localitzes pots deixar-nos un missatge amb el teu número de telèfon i et cridarem.